**D I S P O Z I Ţ I A**

**nr. 962 din 1 septembrie 2023**

**privind încetarea raportului de serviciu al domnului Ciortea Teofil-Aurel**

Preşedintele Consiliului Judeţean Cluj,

Având în vedere referatul întocmit de către Direcția Generală Buget-Finanțe, Resurse Umane nr. 33577/2023 prin care se propune încetarea raportului de serviciu al domnului Ciortea Teofil-Aurel, consilier clasa I, gradul profesional superior la Serviciul Lucrări și Achiziții Publice din cadrul Direcției Dezvoltare și Investiții, cu data de 08.09.2023, prin acordul părților;

Având în vedere cererea aprobată a domnului Ciortea Teofil-Aurel înregistrată la Consiliul Județean sub nr. 33577/18.08.2023;

În conformitate cu dispozițiile:

* art. 191 alin.1 lit. a) și alin. (2) lit. b), art. 516 lit. b), art. 524 alin. (1), art. 528, art. 533 și art. 536 din O.U.G. nr. 57/2019 privind Codul administrativ, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** **(1)** Cu data de 08.09.2023, încetează raportul de serviciu al domnului Ciortea Teofil-Aurel, consilier clasa I, gradul profesional superior la Serviciul Lucrări și Achiziții Publice din cadrul Direcției Dezvoltare și Investiții, prin acordul părților.

**(2)** Predarea lucrărilor și bunurilor care au fost încredințate domnului Ciortea Teofil-Aurel, în vederea exercitării atribuțiilor de serviciu, se va realiza până cel târziu în data 07.09.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane-Serviciul Resurse Umane, Guvernanță Corporativă.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, Guvernanță Corporativă, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciul Resurse Umane, Guvernanță Corporativă, va comunica domnului Ciortea Teofil-Aurel, prezenta dispoziție.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**